ปตท.แหวกแนว!! เล็งเปิดโรงแรมราคาย่อมเยาว์ภายในปั้มน้ำมันปตท. - FINNOMENA
6 พ.ย. 2563

HOT NEWS DIGEST – ปตท.แหวกแนว!! เล็งเปิดโรงแรมราคาย่อมเยาว์ภายในปั้มน้ำมันปตท. 
รองกรรมการผู้จัดการใหญ่ของ PTT เล็งเปิดโรงแรมราคาประหยัดภายในปั้มน้ำมันของ PTT กว่า 50 แห่ง
ถือว่าเป็นความคิดที่แหวกแนวเลยทีเดียว ซึ่งหากมองดูบางมุมก็พอเห็น Synergy บ้าง อย่างเช่นโดยปกติแล้วพวกโรงแรมราคาประหยัดมักไม่มีการบริการด้านอาหารแก่ผู้เข้าพัก แต่ในปั้มปตท.ส่วนมากแล้วจะมีร้านสะดวกซื้อหรือแม้แต่ร้าน Food Chain ทำให้คนที่เข้าพักสามารถเดินเข้าร้านสะดวกซื้อได้อย่างง่ายดาย
แต่โรงแรมประหยัดกว่า 50 แห่งนั้นอาจจะไม่ทำให้รายได้ของบริษัท ที่มีกว่า 2 ล้านล้านบาท เปลี่ยนแปลงอย่างมีนัยสำคัญเท่าไร
ที่คาดว่าจะโดนกระทบก็น่าจะเป็นผู้ให้บริการ Budget Hotel Chain ที่อยู่ในตลาดหลักทรัพย์เราเนี้ยแหละ เห็นมีแผนที่จะเน้น Budget Hotel ในการเติบโตอีกตะหาก น่าจะโดนบ้างแหละแบบนี้
FINNOMENA รายงาน
ม่านรูดสะเทือน! PTT ผุดโรงแรมโลว์คอสต์ตามปั๊มทั่วประเทศ
Source : ข่าวหุ้น 22 มิถุนายน 2559
นายอรรถพล ฤกษ์พิบูลย์ รองกรรมการผู้จัดการใหญ่ หน่วยธุรกิจน้ำมัน บริษัท ปตท. จำกัด (มหาชน) หรือ PTT เปิดเผยว่าปตท.อยู่ระหว่างการเจรจากับเจ้าของ chain ธุรกิจโรงแรมราคาประหยัด (Budget Hotel) เพื่อร่วมดำเนินธุรกิจดังกล่าวภายในพื้นที่สถานีบริการน้ำมัน ช่วยต่อยอดธุรกิจค้าปลีกของปตท. หลังมองเห็นศักยภาพและโอกาสทางธุรกิจรองรับผู้เดินทางบ่อยในหลายพื้นที่ ซึ่งปัจจุบันเจรจาอยู่ 3-4 ราย แต่จะเลือกเพียงรายเดียวภายในปีนี้ และพร้อมจะดำเนินการได้ในปีหน้า โดยวางเป้าหมายจะมีโรงแรมในสถานีบริการน้ำมัน 50 แห่งภายใน 5 ปี
  FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ